AlmofidBdarija/JTgnZelR2ws.srt

1
00:00:00,400 --> 00:00:31,650
مرحبا بكم فحلقة جديدة من سلسلة تاريخ ملوك الفراعنة. هاد الحلقة غتكون هي الجزء الرابع والأخير ديال فك رموز الكتابة

2
00:00:31,650 --> 00:00:41,650
مشوار فك رموز الكتابة الهيروغليفية كان واحد المشوار طويل كتر من هداكشي لي كانوا تيتوقعوه. فراه نهار لقاو حجر رشيد

3
00:00:41,650 --> 00:00:49,650
كان تيسحابهم راه صافي غيدوز غي شوية د الوقت وراه غيقدو يفكو الشيفرة ديالها. ولكن كانوا غالطين بزاف

4
00:00:49,700 --> 00:00:59,700
فراه خدات كتر من عشرين سنة غي باش يحطو الياجورات اللولة لي غتحل ليهم الباب باش يدخلو في الصح والسبب كيما هدرنا عليه في الحلقات السابقة

5
00:00:59,700 --> 00:01:09,700
ا? هو ان كاع هادوك اللي حاولوا يفكوا رموز الكتابة الهيروغليفية كانوا تيطيحوا فمكان يسمى بالخطأ الكبير كلهم بدون استثناء

6
00:01:09,700 --> 00:01:19,700
كان تيسحابهم ان الهيروغليفية راها كتابة كتابة صورية. حتى براسهم فاش كانوا بداو تيديشيفريو

7
00:01:19,700 --> 00:01:29,700
في اسماء الملوك تاهوما كانوا طايحين فهاداك الخطأ الكبير وهادشي لي عطل بزاف فهاد الحلقة غانشوفو كيفاش ان شامبو

8
00:01:29,700 --> 00:01:39,700
اليوم كان هو اول واحد غادي يعيق بهاد القالب وغادي يهرس هداك الجدار. غيولي هو اول انسان لمدة الفين سنة تيعرف يقرا

9
00:01:39,700 --> 00:01:49,700
الكتابة الهيروغليفية. شامبو ليون وتوماسيون كانوا تيتنافسوا شكون فيهم غادي يكون اللول اللي غادي يفك الرموز والمعاني? وهاد التنافس ديالهم

10
00:01:49,700 --> 00:01:59,700
مكانش فقط تنافس اكاديمي فراه فهاديك الوقيتة فرنسا والنجليز كانوا فحرب مع بعضياتهم ويليام لي هضرنا عليه في الحلقات السابقة

11
00:01:59,700 --> 00:02:09,700
كنجليزي غادي يعطي لديك نتاع كليوباترا لي كانت عندو فلوبيليسك ديالو لي جابو من مصر غادي يعطيها لتوماسيونغ لي

12
00:02:09,700 --> 00:02:19,700
كان تا هو نجليزي غادي يعطي حتى هاديك الليستة الكبيرة د الأسماء الملكية اللي لقاو فأبيدوس فمعبد ابيدوس النقال

13
00:02:19,700 --> 00:02:29,700
كان عندهم ولكن كان وغادي يشرك هاد المعلومات ديالو مع شامبو اليوم كان العقل ديالو كبار

14
00:02:29,700 --> 00:02:39,700
من هاديك العداوة لي كاينة بين فرنسا والانجليز وكان تيهمو تقدم البحث العلمي اكثر من داكشي ولكن في الجهة الاخرى شامبو ليون ولد

15
00:02:39,700 --> 00:02:49,700
واخا عبقري كان اناني. كان ما يسواش. ماشي غي ما بغاش يعتارف ان راه شرك معاه المعلومات وعاونو بل

16
00:02:49,700 --> 00:02:59,700
انكر حتى ان راه هو اللول لي فك لينا الشيفرات نتاع لالفابي ديال ضبطو وديال كليوباترا لي هضرنا

17
00:02:59,700 --> 00:03:09,700
اليوم في الحلقات السابقة شد منو المعلومات ونكرو نكرة ديال الكلاب في الف وتمنمية وتنين وعشرين غادي مكان يسمى

18
00:03:09,700 --> 00:03:19,700
ولي غادي يداعي فيها انه راه كراكا الكود نتاع الكتابة الهيروغليفية وراه ولى دابا تيقد يقراها هاد

19
00:03:19,700 --> 00:03:29,700
هادي كانت كذبة وهاداك الادعاء ديالو كان كدبة. شامبو اليوم مازال ما كراكات تا وزة ومازال ما تيعرف يقرا تا وزة. شامبو اليوم بصح

20
00:03:29,700 --> 00:03:39,700
راه زاد بزاف نتاع كتر من هداكشي لي لقاه قد يستنتج الأسماء نتاع ملوك خرين جداد كتر من هداكشي لي وصل ليه

21
00:03:39,700 --> 00:03:49,700
ولكن راه بحالو بحال مازال تا هو واقع في الخطأ الكبير. مازال تيسحاب ليه الهيروغليفية كتابة صورية. شامبو ليونتي

22
00:03:49,700 --> 00:03:59,700
داعي انه كراك الكود الهيروغليفية ولكن راه مازال ماعارفهاش حتى كيفاش خدامة فهاد غادي يتجاهل تماما

23
00:03:59,700 --> 00:04:09,700
هاديك الإنجازات لي سبقو ليها ومغاديش يعتارف بيلا عاونو في البحث ديالو. بل حياتو كلها من بعد معمرو عتارف بهاد القضية. فهاد

24
00:04:09,700 --> 00:04:19,700
هاد الأثناء هادي كان عندو واحد وواحد صاحبو واللي كان الإسم ديالو جون نيكولا هيو هاد هيو غادي يزور شامبو اليوم

25
00:04:19,700 --> 00:04:29,700
واحد الزيارة اللي كانت مهمة بزاف هاد هادا كان واحد من الفرقة اللي كان مخدمها باش يعاونوه ينقلوا ويرسموا الكتابات

26
00:04:29,700 --> 00:04:39,700
والرسوم لي كانت فالجدران دالمعابد فمصر. كنرجع مرة تانية لأبو سنبل فواحد الحلقة سابقة كنا هدرنا عل الزيارة ديالو. كيفاش انه وصل

27
00:04:39,700 --> 00:04:49,700
الأب لقاه كلو مغطي بالرملة وحلف انه را غادي يرجع مرة خرى ويجيب معاه شي فرقة يحيد هاديك الرملة ويدخل للمعبد المهم فاش رجع المرة

28
00:04:49,700 --> 00:04:59,700
الأب سنبل باش يحيد الرملة فألف وتمنمية وتسعطاش غادي يكري فرقة د الخدامة كبيرة غادي يديها معاه ولكن فاش غادي يوصل للمعبد

29
00:04:59,700 --> 00:05:09,700
غادي يتفاجئ بيلا راه شي واحد حيد الرملة قبل منو ولي قولبو سبقو فهاد القضية كان هو لي هضرنا عليه في الحلقات السابقة كان

30
00:05:09,700 --> 00:05:19,700
تمعش بالتنقيب في الآثار المصرية ويلا عقلتو هو لي كان دا الأوبيليسك لي لقى فمعبد فيلا ووصلو حتى للنجليز للقصر نتاع

31
00:05:19,700 --> 00:05:29,700
كان كان الهدف ديالو هو ينقب على الأثر والكنوز باش يدير بها الحبة ولكن ماكانتش الفلوس هي المحرك ديالو

32
00:05:29,700 --> 00:05:39,700
بل هو البحث الاكاديمي كان دا معاه كدلك واحد الفرقة نتاع الفنانين والمهندسين المعماريين باش يعاونوه يدير فوطوكوبي ينقل قاع هاديك

33
00:05:39,700 --> 00:05:49,700
كتابات اللي كاينة فالجدران الداخل فهاد الزيارة التانية ديالو كان جاب معاه واحد الباطو كبير عامر غي بالماكلة والقص حيت فهاديك الوقيتة راه مازال

34
00:05:49,700 --> 00:05:59,700
ما بداتش السياحة اصلا فهاديك المنطقة را ما كاينش فين ياكلو ولا فين يباتو ولا. ابوسيمبال را كان غي الرملة والقفار. دا معاه الخدامة دا معاه

35
00:05:59,700 --> 00:06:09,700
الفنانة والمهندسين ودا معاه حتى الماكلة اللي غتكفيهم المعبد نتاع ابو سنبل فاش دخلوا ليه كان مظلم ما فيهش الضو كانوا

36
00:06:09,700 --> 00:06:19,700
ضويو غي بالشمع الداخل باش ينقلو الكتابات والرسوم ايام واسابيع وهما داخل المعبد غي بهاداك الضو ديال الشمع تينقلو الرسوم والقصص نتاع

37
00:06:19,700 --> 00:06:29,700
العظيم اللي تتمجد معركة قادش اللي دارها رمسيس واللي هضرنا عليها فواحد الحلقة سابقة تينقلو هاد الرسوم وهاد النصوص وهما مافاهمينش اصلا

38
00:06:29,700 --> 00:06:39,700
علاش تتهضر? ما عارفين لا راه هداك اللي تيرسموه سميتو رمسيس لا ان المعركة اللي تيشوفوها قدامهم هي معركة قاديش المهم هيو

39
00:06:39,700 --> 00:06:44,850
اللي كان مع الفرقة نتاع غادي يرجع لفرنسا وغادي يمشي يزور

40
00:06:44,900 --> 00:06:54,900
غيوريه الرسومات كاملة اللي رسم فأبو سنبل وفوحدة دهادوك د الأسماء الملكية اللي نقل كان فيها ربعة ديال الحروف الهيروغليفية

41
00:06:54,900 --> 00:07:04,900
للإشارة شامبو اليوم كيما كنا دكرناها فالحلقات السابقة كان تيعرف يهضر بزاف د اللغات فراه من صغرو كان تيتعلم بزاف د اللغات منها العبرية

42
00:07:04,900 --> 00:07:14,900
والعربية وكذلك واحد اللغة لي كانت مهمة فهادشي لي هي اللغة القبطية. هاد اللغة القبطية كانت هي المرحلة الأخيرة من مراحل

43
00:07:14,900 --> 00:07:24,900
تطور اللغة المصرية القديمة هاد اللغة القبطية عندها علاقة باللغة المصرية القديمة ومازال الناس فمصر اللي كانوا تيهضرو بيها المهم

44
00:07:24,900 --> 00:07:34,900
وغادي يشوف هاديك الكارطوش اللي جابها ليه غادي يشوف هاديك الدائرة غيعرفها را هي قرص الشمس شامبو اليوم عارف ان الشمش تيعيطوا

45
00:07:34,900 --> 00:07:44,900
باللغة القبطية دابا راع ومن الخدمة لي دار قبل منو عارف ان هادوك جوج الحروف اللخرين راهوما

46
00:07:44,900 --> 00:07:54,900
دابا عندو واحد الحرف بيناتهم كان عارف من مصادر كلاسيكية انه راه كان داز فالتاريخ

47
00:07:54,900 --> 00:08:04,900
واحد الملك عظيم اللي كان الإسم ديالو رمسيس. شامبو اليوم غيستنتج بيلا هاداك الرمز اللي الوسط اللي مازال مامعروفش راه يمكن تيتنطق

48
00:08:04,900 --> 00:08:14,900
في الحقيقة هاد الرمز هذا لي كان مزال ممعروفش متيتنطقش ام ولكن تيتنطق مس ام اس هاد النوع نتاع

49
00:08:14,900 --> 00:08:24,900
تيتسماو يعني رمز تيكونو فيه جوج د الأصوات. بحال هدا دابا لي قدامنا فيه ام او اس مس رغم هاد الخطأ

50
00:08:24,900 --> 00:08:34,900
البسيط وصل للنتيجة صحيحة راها نتاع رمسيس مجابش معاه غير الرسومات نتاع معبد سيمبا ولكن جاب معاه حتا

51
00:08:34,900 --> 00:08:44,900
تصومات اخرى د المعابد خرا فوسط هاديك الرسومات الأخرى كانت هاد هادي لي تتبدا بهاداك الطائر بومنجل وهاد الطائر بومنجل كان تيرمج

52
00:08:44,900 --> 00:08:54,900
الإله من نتاع رمسيس عارف ان الحروف لي بقات فهاد الجديدة تتنطق وغيستنتج

53
00:08:54,900 --> 00:09:04,900
ان الاسم اللي كاين فهاد هو اسم نتاع واحد الملك اخور اللي تا هو كان الاسم ديالو معروف من المصادر

54
00:09:04,900 --> 00:09:14,900
كلاسيكية حتى لهنا هادشي اللي قلنا كامل ماشي هو الخطوة الكبيرة اللي دارها شامبو اليوم حتى لهنا راه غي تيدير بحال هداكشي اللي دارو

55
00:09:14,900 --> 00:09:24,900
تيستنتج فقط مخارج الحروف. الخطوة الكبيرة لي غيديرها غتجي فاش غادي يعيق بلا راه هاديك

56
00:09:24,900 --> 00:09:34,900
اللي كانت في رمسيس تتشبه للكلمة القبطية اللي تتعني الولادة. كلمة ميسا هاد الكلمة

57
00:09:34,900 --> 00:09:38,800
كانت مدكورة عاوتاني باليونانية في حجر رشيد

58
00:09:38,950 --> 00:09:48,950
شامبو اليوم دابا ما بقاش غي تيعرف يقرا الأسماء نتاع رمسيس وتتموسيس بل ولى تيفهم المعنى ديالها شامبو ليوما عرف دابا

59
00:09:48,950 --> 00:09:53,850
بيلا راه رمسيس تتعني ان الاله راع راه تولد

60
00:09:53,900 --> 00:10:03,900
تتعني ان الاله تولد. وهادي كانت هي البداية الحقيقية للرحلة نتاع فك رموز ومعاني

61
00:10:03,900 --> 00:10:13,900
اللغة الهيروغليفية غادي تنفعو المعرفة ديالو باللغة القبطية وغادي يستاعن بناس خرين تيفهمو القبطية وغيبقى يفك الرموز والمعاني

62
00:10:13,900 --> 00:10:23,900
شوية بشوية عاق دابا بيلا الكتابة الهيروغليفية راه ماشي كتابة صورية. اول واحد تيعيق بالخطأ الكبير اللي داروه

63
00:10:23,900 --> 00:10:33,900
الناس كلهم لي سبقوه النهار لول فاش دار هاد الاكتشاف هدا غادي يخرج للزنقة بحال الهبيل وغادي يشدها بواحد الجرية جرية

64
00:10:33,900 --> 00:10:43,900
جري جري يا ما تجري حتى للدار ديال خوه خوه غيحل الباب ويسولو اش كاين? وهنا غادي يقول له واحد الجملة شهيرة غيجاوبو غيقوليه

65
00:10:43,900 --> 00:10:53,900
صافي راه لقيتها. غي غادي يقول غادي يطيح وغادي يسخف قدام الباب. مورا هاد السخفة

66
00:10:53,900 --> 00:11:03,900
فهادي غادي يدوز خمسيام وهو متكي فالفراش وفاش غيخرج من الفراش باش يكمل الخدمة ديالو غادي يرجع لروزيطا ستون حجر رشيد

67
00:11:03,900 --> 00:11:13,900
كمل الرحلة ديال فك الرموز والمعاني نتاع الكتابة الهيروغليفية. ولا تيحاول يشوف واش كاين شي كلمات للنطق ديالها

68
00:11:13,900 --> 00:11:23,900
تيشبه لشي حاجة كاينة في اللغة القبطية شوية بشوية تيلقى تشابهات وتيكبر دابا ولى بصح تيعرف

69
00:11:23,900 --> 00:11:33,900
ترجم ويفهم الهيروغليفية. الف وتمنمية وربعة وعشرين شامبو اليوم هادشي كامل اللي لقاه. فواحد الكتاب اللي كان الإسم

70
00:11:33,900 --> 00:11:43,900
ديالو وفهاد الكتاب عاوتاني ماغاديش يجبد الحس تماما تاع

71
00:11:43,900 --> 00:11:45,400
مغيبغيش يعتارف بيه

72
00:11:45,600 --> 00:11:55,600
شامبوليون كان معروف بهاد الأنانية والخسايل ديالو لدرجة ان الأستاذ ديالو لي كان الإسم ديالو كانعلم

73
00:11:55,600 --> 00:12:05,600
نبهتو بيلا راه غادي يقولبو وغيحاول ياخد السمعة كولها لراسو. لي كانت بقات فيه شوية الشمتة. فاش

74
00:12:05,600 --> 00:12:15,600
نشر الكتاب ديالو دهاداكشي اللي لقاه في الف وتمنمية وتلاتة وعشرين غادي يقولها في العنوان ديال الكتاب واحد العنوان طويل الكتاب كان العنوان

75
00:12:15,600 --> 00:12:35,600
ديالو انا عنوان طويل

76
00:12:35,600 --> 00:12:45,600
نتاع شي واحد شاد حسيفة غيقولينا فيه انه را هو لول لي صاوب لالفابي وان شامبو ليون غي كمل على الخدمة ديالو

77
00:12:45,600 --> 00:12:55,600
دابا بالفضل نتاع هاد الخدمة لي دارو العظماء

78
00:12:55,600 --> 00:13:05,600
العالم ولى تا هو تيعرف يقرا ويفهم الكتابة الهيروغليفية ولينا عارفين ان لي بنى ابو سنبل را هو الملك رمسيس

79
00:13:05,600 --> 00:13:15,600
وان الجدران نتاع المعبد تتعاود لينا على معركة قادش الشهيرة وتتعاود لينا على الانجازات ديال رمسيس العالم

80
00:13:15,600 --> 00:13:25,600
ولا عارف دابا ان الكتابة الهيروغليفية والرموز الهيروغليفية ماشي شي رموز سحرية عندها شي معاني خفية اولا شي طلاسم دينية

81
00:13:25,600 --> 00:13:35,600
بل هي فقط كتابة عادية تتعاود لينا على التاريخ والحياة اليومية نتاع واحد الناس عاشوا هادي الاف السنين العالم

82
00:13:35,600 --> 00:13:45,600
عرف دابا بيلا اثناسيوس كيرخر لي هضرنا عليه في الحلقات السابقة لي كان قاليهم راني تنعرف نترجم نتاع روما

83
00:13:45,600 --> 00:13:49,450
دابا بيلا را غي كان طالقها عليهم او كان كداب كبير

84
00:13:49,500 --> 00:13:58,650
الترجمات القديمة ديالو لي كان تيدير كان غي تيكور ويعطي للعور كان غي تيتخايل ويستنتج ويكتب بدون اي مرجع علمي

85
00:13:58,800 --> 00:14:08,800
فكيما العادة شكرا بزاف على الإستماع والى عجبكم الفيديو كليكيو على الإشتراك وعلى هداك الجرس الصغير باش توصلكم الفيديويات المقبلة. الى

86
00:14:08,800 --> 00:14:31,213
الى اللقاء